### Beslutning

Sagen blev udsat.

Forvaltningen udarbejder et notat om myndighedsbehandlingens faser, herunder hvad der udgør byggesagsbehandlingen, der ikke bliver behandlet i udvalget.

Derudover udarbejder forvaltningen et notat om et sammenligneligt byggeri på hjørnet af [adresse] og [adresse], som tidligere har modtaget afslag.

Ansøgning om ny etagebebyggelse med 8 boliger på [adresse], 8000 [adresse] C - Ø-gadekvarteret.

### Resumé

Der er søgt om tilladelse til at opføre ny etagebebyggelse i 4 etager samt tagterrasse og kælder på [adresse] i forlængelse af den eksisterende hjørnebebyggelse på grunden. To lave bygninger i et plan nedrives.

Projektet er i overensstemmelse med kommuneplanens rammebestemmelse om anvendelse til etageboligbebyggelse i maksimalt 5 etager og fastholder karakteren af bebyggelse i [adresse].

En høring har medført indsigelser, bl.a. vedrørende tilpasning til gadens og områdets øvrige ejendomme samt skygge- og indbliksgener.

Teknik og Miljøs vurderer, at det foreslåede byggeri godt kan indpasses på stedet, som i dag rummer et tidstypisk og velbevaret miljø. Nybyggeriet vil være med til at understrege og styrke gadeforløbet og kvarterets karakteristika som helhed.

### Indstilling

Det indstilles, at

(1)     Aarhus Byråd godkender det ansøgte projekt og bemyndiger Teknik og Miljø til at meddele de nødvendige tilladelser.

### Sagens forløb

23-05-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 27-05-2019 Magistraten

Fremsendes til [adresse] med bemærkning, at Magistraten i mødet den 27. maj 2019 anbefaler, at byrådet tiltræder Magistratsafdelingen for Teknik og Miljøs indstilling af 15. maj 2019.

Det undersøges, hvordan sagen forholder sig til kommuneplanens krav om opholdsarealer - eventuelt uden for matriklen.

Jesper Christiansen og Ursula Thygesen tog forbehold.

Rådmand Jano Christensen og Benedikte Poulsen var forhindret i at deltage i sagens behandling.

 12-06-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 12. juni 2019.
 24-06-2019 Teknisk Udvalg
Sagens behandling udsat.
 10-08-2020 Teknisk Udvalg
Sagen blev udsat med henblik på foretræde for udvalget.
 19-08-2020 Teknisk Udvalg

Sagen blev udsat. Forvaltningen fremsender notat om lignende projekter i området, hvor ansøgeren har modtaget afslag, til udvalget.

 07-09-2020 Teknisk Udvalg

Lone Madsen, Henrik Bech, Benthe Eriksen og Hugo Hermansen kunne tiltræde indstillingen i overensstemmelse med Magistratens anbefaling.

Klavs Johnsen og Aage Svendsen kunne ikke tiltræde indstillingen med bemærkning om, at det ansøgte byggeri er for stort, omfangsrigt og i øvrigt ikke er tilpasset området.

James Vestergaard kunne ikke tiltræde indstillingen med bemærkning om, at det ansøgte byggeri er for stort og omfangsrigt. Det ansøgte byggeri er i øvrigt ikke tilpasset området og hindrer et godt baggårdsmiljø for de omkringliggende boliger.

 23-09-2020 [adresse]
Fremsendes til Teknisk Udvalg til fornyet behandling i henhold til beslutning i byrådets møde den 23. september 2020.
 05-10-2020 Teknisk Udvalg

Sagen blev udsat.

Forvaltningen udarbejder et notat om myndighedsbehandlingens faser, herunder hvad der udgør byggesagsbehandlingen, der ikke bliver behandlet i udvalget.

Derudover udarbejder forvaltningen et notat om et sammenligneligt byggeri på hjørnet af [adresse] og [adresse], som tidligere har modtaget afslag.